Муҳаммад Абдулҳамид

Муҳаммад Абдулҳамид (банголӣ: আব্দুল হামিদ, 1 январи 1944, шаҳри Дакка, Ҳиндустони Бритониё, Бангладеш муосир) — ходими давлатӣ ва сиёсии Бангладеш, президенти кишвар аз соли 2013.

 Зиндагинома 
Абдулҳамид 1 январи соли 1944 дар Ҳиндустони Бритониё, дар шаҳри асосии Банголия, Дакка таваллуд шудааст. Дар миёнаи асри XX Ҳиндустони Бритониё истиқлол ба даст овард ва Бенгалияи Шарқӣ як қисми Покистон шуд. Вай ҳанӯз дар давраи донишҷӯӣ дар мубориза барои истиқлоли Бангладеш аз Покистон иштирок кардааст. Ӯ боздошт ва дар ҳабс қарор дошт .

 Кори сиёсӣ 
Пас аз ба даст овардани истиқлоли Бангладеш дар соли 1971, Абдулҳамид ҳафт маротиба ба парлумони Бангладеш интихоб шуд. Дар охири асри XX, ӯ яке аз пешвоёни ҳизби Лигаи Авамӣ шуд. Аз моҳи июл то октябри соли 2001 бори аввал парлумони кишварро роҳбарӣ кард. Бори дуввум ӯ 25 январи соли 2009 раиси парлумон гашт. Вақте ки дар нимаи моҳи марти  соли 2013 президент Зиллур Раҳмон бо сабаби беморӣ ба Сингапур барои табобат фиристода шуд, Абдулҳамид ӯро дар вазифа ҷонишинӣ мекард.

Зиллур Раҳмон 20 марти соли 2013 даргузашт; ва Абдулҳамид, тибқи Конститутсияи кишвар, иҷрокунандаи вазифаи президенти Бангладеш шуд. 22 апрели соли 2013, ӯ президенти Бангладеш интихоб шуд.

 Эзоҳ 

Гурӯҳ:Президентҳои Банглодеш
Гурӯҳ:Сиёсатмадорон аз рӯи алифбо
Гурӯҳ:Сиёсатмадорони Банглодеш
Гурӯҳ:Сиёсатмадорони асри XXI
Гурӯҳ:Сарварони асри XXI
Гурӯҳ:Википедиа:Зиндагиномаи муосирон
Гурӯҳ:Зодагони соли 1944
Гурӯҳ:Зодагони 1 январ
Гурӯҳ:Зодагони Дакка